CELEX: 32004D0463
Language: sk
Date: 2004-04-29 00:00:00
Title: Rozhodnutie Komisie z 29. apríla 2004, ktorým sa mení a dopĺňa dodatok k prílohe XIV k Aktu o pristúpení z roku 2003 tak, aby niektoré prevádzkarne v sektore mäsa na Slovensku boli zahrnuté do zoznamu prevádzkarní v prechodnom období [oznámené pod číslom dokumentu K(2004) 1730]Text s významom pre EHP

Dôležité právne oznámenie

|

32004D0463

Úradný vestník L 156 , 30/04/2004 S. 0138 - 0141

		Rozhodnutie Komisiez 29. apríla 2004,ktorým sa mení a dopĺňa dodatok k prílohe XIV k Aktu o pristúpení z roku 2003 tak, aby niektoré prevádzkarne v sektore mäsa na Slovensku boli zahrnuté do zoznamu prevádzkarní v prechodnom období[oznámené pod číslom dokumentu K(2004) 1730](Text s významom pre EHP)(2004/463/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [1], najmä na jej článok 2 ods. 3,so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [2], najmä na jeho prílohu XIV, kapitola 5 oddiel B odsek d),keďže:(1) príloha XIV kapitola 5 oddiel B odsek a) Aktu o pristúpení z roku 2003 ustanovuje, že štrukturálne požiadavky, ustanovené v prílohe I k smernici Rady 64/433/EHS z 26. júna 1964 o zdravotných podmienkach pre produkciu a uvádzanie na trh čerstvého mäsa [3] a v prílohách A a B k smernici Rady 77/99/EHS z 21. decembra 1976 o zdravotných problémoch ovplyvňujúcich výrobu a uvádzanie na trh mäsových výrobkov a niektorých iných produktov živočíšneho pôvodu [4], sa v prípade splnenia určitých podmienok nemajú uplatňovať až do 31. decembra 2006 na prevádzkarne na Slovensku uvedené v dodatku k prílohe XIV k Aktu o pristúpení;(2) ďalších deväť veľkokapacitných prevádzkarní na spracovanie mäsa na Slovensku má k 1. máju 2004 problémy so splnením štrukturálnych požiadaviek ustanovených v prílohe I k smernici 64/433/EHS a v prílohách A a B k smernici 77/99/EHS;(3) týchto deväť prevádzkarní preto potrebuje čas na dokončenie procesu modernizácie, aby úplne splnili príslušné štrukturálne požiadavky ustanovené v smerniciach 64/433/EHS a 77/99/EHS;(4) deväť prevádzkarní, ktoré sú v súčasnosti v pokročilej fáze modernizácie, poskytlo spoľahlivé záruky, že vlastnia prostriedky potrebné pre odstránenie svojich zvyšných nedostatkov v krátkom čase a že získali priaznivé stanovisko od Slovenskej potravinárskej a veterinárnej služby, pokiaľ ide o dokončenie procesu modernizácie;(5) v prípade Slovenska sú k dispozícii podrobné informácie týkajúce sa nedostatkov, a to za každé zariadenie;(6) aby sa uľahčil prechod od existujúceho režimu na Slovensku k režimu vyplývajúcemu z uplatňovania veterinárnych právnych predpisov spoločenstva, na základe žiadosti Slovenska existuje dôvod na udelenie prechodného obdobia týmto deviatim prevádzkarniam;(7) vzhľadom na pokročilú fázu modernizácie deviatich zariadení prechodné obdobie by sa malo obmedziť na maximum 12 mesiacov;(8) Stály výbor pre potravinový reťazec a zdravie zvierat bol informovaný o opatreniach ustanovených v tomto rozhodnutí,PRIJALA TOTO ROZHODNUTIE:Článok 11. Prevádzkarne uvedené v prílohe k tomuto rozhodnutiu sa dopĺňajú do prílohy, uvedenej v kapitole 5 oddiel B prílohy XIV k Aktu o pristúpení z roku 2003.2. Na prevádzkarne uvedené v prílohe k tomuto rozhodnutiu sa uplatňujú predpisy uvedené v prílohe XIV kapitola 5 oddiel B odsek b) Aktu o pristúpení.Článok 2Toto rozhodnutie sa bude uplatňovať s výhradou a odo dňa nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska.Článok 3Toto rozhodnutie je adresované členským štátom.V Bruseli 29. apríla 2004Za KomisiuDavid Byrnečlen Komisie[1] Ú. v. EÚ L 236, 23.9.2003, s. 17.[2] Ú. v. EÚ L 236, 23.9.2003, s. 33.[3] Ú. v. EÚ L 121, 29.7.2004, s. 2012/64. Smernica naposledy zmenená a doplnená Aktom o pristúpení 2003.[4] Ú. v. ES L 26, 31.1.1977, s. 85. Smernica naposledy zmenená a doplnená nariadením (ES) č. 807/2003 (Ú. v. EÚ L 122, 16.5.2003, s. 36.)--------------------------------------------------PRÍLOHAPrevádzkarne na spracovanie mäsa v prechodnom obdobíč. | Veterinárne schvaľovacie číslo | Názov a adresa prevádzkarne | Sektor: Mäso | Dátumsplnenia |Činnosť prevádzkarní |Čerstvé mäso, bitúnok, rozrábkáreň | Mäsové výrobky | Chladiarenský sklad |1 | TN 6-31 | Jakub Ilavský, s. r. o. 913 11 Trenč. Stankovce 273 | x | x | | 31.12.2004 |2 | TN 6-30 | Jakub Ilavský, s. r. o. Sedličná 54 913 11 Trenč. Stankovce 273 | | x | | 31.12.2004 |3 | PE 6-10 | COLAGEN SLOVAKIA, s. r. o. Kúpeľná 193 958 04 Partizánske | x | x | | 31.3.2005 |4 | MI 6-1 | Mäso ZEMPLÍN, a. s. Užhorodská č. 86 071 01 Michalovce | | x | | 16.4.2005 |5 | MY 6-1 | Peter Fabuš-FABUŠ Mäsopriemysel Myjava Šimonovičova 481 907 01 Myjava | x | x | | 15.12.2004 |6 | PU 6-1 | Púchovský mäsový priemysel a. s. Vsetínska 1354/15 020 39 Púchov | x | x | x | 30.4.2005 |7 | KN 6-4 | JATKA Hurbanovo s. r. o. 947 01 Hurbanovo | x | x | | 30.9.2004 |8 | MA 6-30 | BERTO-Ignác Bertovič Hlavná 1 900 66 Vysoká pri Morave | x | x | | 28.2.2005 |9 | CA 6-31 | K.B.K. spol. s r. o. A. Hlinku 27 022 01 Čadca | | x | | 15.2.2005 |--------------------------------------------------